چین و روسیا، شما‌لی کوره یاخینلیغیندا بو گون بیرگه دنیز مانور‌لارینا باشلاییب‌لار.
چینین رسمی خبر آژانسی شینهوا، بیرگه نیظامی تعلیم مانورلاری‌نین روسیانین شرق لیمانی ولادیووتوسک ساحلین‌دکی بؤیوک پوترو کؤرفزی ایله ژاپونیانین شمالیندا اوخوتسک دنیزی‌نین جنوب بؤلومو آراسیندا ائدیله‌جگینی بیلدیریب.
بو تحصیل ایشلری، ایلک بؤلومو یولدا بالتیک دنیزینده آپاریلان چین-روس دنیز تعلیم‌لری‌نین داوامی کاراکتری داشیییر.
شینهوا خبرینده تعلیمین شما‌لی کوره گرگین‌لیگی بیرباشا علاقه‌لی اولدوغون‌دان سؤز ائدیلمه‌دی آنجاق هم چین، هم ده روسیا، پروبلمه دانیشیق‌لار یولو ایله باریش یولو ایله حلّ اولماسی چاغیریشی یاراتمیشدی‌لار.
جمعه گونو ژاپونیا اوزرین‌دن آتدیغی موشک ایله، بین الخالق تضییقه میدان اوخویان شما‌لی کوره، 3 سپتامبردا دا آلتینجی و ان گوجلو نوکلئر سیناغینی کئچیرمیشدی.
ژاپونیا باش ناظیری شینزو آبه دونن نیویورک تایمز قزئتینده درج اولونان بیر یازیسیندا، شما‌لی کوره‌نین دفعه‌لرله بالیستیک موشک آتماسی‌نین آردین‌دان بین الخالق توپلومون شما‌لی کوره قارشی بیرلشمه‌سی و تحریم تطبیق ائتمه‌یه داوام ائتمه‌سی لازیم اولدوغونو سؤیله‌دی.
آبه، بو سیناق‌لارین بمت امنیت شوراسی‌نین قطعنامه‌لرینی پوزان ائتدیگینی و شما‌لی کوره‌نین ایندی آمریکانی و یا آوروپانی هدف آلاجاغینی گؤستردیگینی بیلدیریب.
شما‌لی کوره مسئله‌سی بو هفته بیرلشمیش میللت‌لر تشکیلاتی‌نین باش مجلیسینده مذاکیره ائدیله‌جک.
آنجاق،آمریکانین بمت نماینده‌سی نیکی هیلی دونن ائتدیگی آچیقلامادا، امنیت شوراسی‌نین الینده آرتیق شما‌لی کوره‌نین نوکلئر پروقرامینی دایان‌دیرماق اوچون چاره قالمادیغینی و آمریکانین بون‌دان سونرا بو پروبلمی پنتاگونا دئور ائده بیله‌جگینی دئییب.
